Sistr Breizh

Ar sistr, pe chistr, zo un un evaj boas hag hengounel e Breizh. Produet e vez gant avaloù sistr gounezet un tamm e pep lec'h e Breizh, nemet e Gwinieg Naoned a zo bro ar gwin. Ul LOG, un AOK hal ul Label ruz zo bet krouet. Ar broduerien a vez kavet stank, e Bro-Gerne hag e Traoñ ar Renk da skouer, disheñvel sistr pep hini avat. 

 Istor ar sistr e Breizh 
Testeniekaet e oa produet evajoù goet gant avaloù en Arvorig en . 

 Sistr Bro-Gerne 
Roet e oa bet un Anvadur Orin Kontrollet (AOK) da sistr Kerne e 1996.

 Sistr Bro-Dreger 
Sistr Bro-Dreger 

 Sistr Traoñ ar Renk 
Stank eo ar produiñ e Traoñ ar Renk.

 Sistr Bro-Gwened 
Ar sistroù Royal Guillevic zo ul label ruz ganto abaoe 2000, evit ar broduerien hag an dreuzfurmerien hag a heul pizh kaier ar c'hargoù.

 Ar sistr industriel 
Aozet e vez sistr gant kalz produerien vihan, met gant embregerezhioù bras ivez. Brudet eo ar merk Loïc Raison, Kerisac eus ar strollad Agrial, Le Brun.

 Al lec'h orin gwarezet (LOG) 
Krouet e voe ul Lec'h Orin Gwarezet (LOG) "cidre de Bretagne"''' pe "cidre breton" e 2000. An takad a zo kaoz ne glot ket tre gant tiriad Breizh avat. Kontañ a ra Sarthe, Mayenne hag ul lodenn eus Maine-ha-Liger e-barzh ; er c'hontrol, Bro-Raez ha Gwinieg Naoned n'emaint ket e-barzh.

 Ar beveziñ 
En e vog e voe an evañ sistr etre eil lodenn an  ha dibenn an Eil Brezel-bed. Ar sistr produet er gêr a veze evet er gêr : un evaj pemdeziek e oa koulz war ar maez hag e kêr, pa oa ral kavout dour mat da evañ.

Tizhout a reas an evañ sistr e bar e Breizh etre eil lodenn an  ha dibenn an Eil Brezel-bed. Aozet e veze er gêr dreist-holl : evaj pemdeziek ar menajoù hag er c'hêrioù, en diaouer a zour mat da evañ. Bevezet e veze 491 litr dre annezad e Roazhon e 1852Yann-Ber Kemener, p. 8., war-lerc'h 400 litr dre annezad e Felger e 1905. E Redon eo brasjedet e veze evet ul litr dre zen bep pred, met evet e veze ivez er-maez an daol : etre pemp ha dek litr evit un arer eus Kastellbriant o labourat er parkoù.

En  e kemeras ar gwin plas ar sistr evel boeson pemdeziek. E 2023 ne veze evet nemet 1,23 litr dre zen gour bep bloazLa Bretagne, première région productrice de cidre en France… mais l’on en boit de moins en moins, pennad-skrid gant Olivier MÉLENNEC, Ouest-France, 07/09/2024..

 + Roadennoù tarzh
   Beveziñ sistr e miliadoù a hektolitroù
  Beveziñ gwin e miliadoù a hektolitroù
   Departamant
  1950–51
  1961–62
  1950–51
  1961–62
   Aodoù-an-Hanternoz
  419
  166
  205
  469
   Penn-ar-Bed
  155
  39
  654
  894
   Il-ha-Gwilen
  480
  196
  193
  454
   Liger-Izelañ/Liger-Atlantel
  141
  39
  686
  913
   Mor-Bihan
  408
  219
  115
  401


 Implijoù all 
An alkol avaloù en deus servijet ivez en industriezh : implijet e veze da sec'hiñ ar poultr du. Reiñ a rae fred da industriezh ar sistr e Breizh, betek an Eil Brezel-bed.

 Er sevenadur 
Son ar chistr zo ur ganaouenn brudet-kenañ savet e Gwiskri e 1929. Berzh bras he deus graet kement hag he deus graet tro ar bed, azasaet ha troet e meur a yezh.

Embannet e voe un dastumad kontoù gant Marc Gléonec dindan an titl "Contes et histoires du pays du cidre''", ar Forest-Fouenant, embanner Macgleo, 2012 (BNF:42791495).

 Sistr en Élysée 
E 1993 e krogas ar sistrer Éric Baron da aozañ ur sistr bio e Domani Kervegen, e Gwimaeg (Bro-Dreger). E 1997 e voe dibabet ar pelestrad « Carpe Diem Prestige » evit pourveziñ palez an Élysée, ti prezidant ar Republik C'hall..

 Levlennadur 
 Yann-Ber Kemener, Avaloù ha sistr Breizh, Skol Vreizh, 2005, 84 p. (ISBN 2-915623-12-0, ISSN 0755-8848).
 Les Mordus de la pomme, Le cidre et ses pommes en Bretagne, Kever, Les Mordus de la pomme, Ekomirdi bro-Roazhon, Mirdi an Aval hag ar Sistr, 2000, 31 p. (BNF 37676015)

 Liammoù diavaez 
 Comité Cidricole de Développement et de Recherche Fouesnantais et Finistérien
 Kevredigezh ar broduerien Royal-Guillevic

 Daveoù 

Rummad:Sistr
Rummad:Diedoù breizhat
Rummad:Diedoù alkoolek
Rummad:Keginerezh Breizh